АҞӘА, жьҭаара 3 - Sputnik. 1960 шықәса рзы ииз COVID-19 адиагноз змаз аԥҳәыс Гәдоуҭатәи ахәышәтәырҭаҿы лыԥсҭазаара далҵит жьҭаара 3 рзы, абри атәы аанацҳауеит ауааԥсыра акоронавирус рацәыхьчаразы аоперативтә штаб.
Апациентка Гәдоуҭатәи араионтә хәышәтәырҭа хада ареанимациатә ҟәша дҭашәеит жьҭаара 1 азы аԥсыԥлагаҩагара акыр илцәыуадаҩны, уи зыхҟьаз ахәышәтәырҭанҭыҵтәи аполисегментартә субтоталтә гәаҵәкра акәын. Иазгәаҭоуп лара егьырҭ асоматикатә чымазара хьанҭақәа шлымаз.
Иҳаҩсыз уахыки-ҽнаки рыла акоровирустә инфекциа рылоу ирыламу азы агәаҭарақәа ирхысит 209-ҩык ауааԥсыра, урҭ рахьтә COVID-19 адиагноз рзышьақәыргылоуп 69-ҩык.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 155-ҩык ауааԥсыра, урҭ рахьтә 139-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 18-ҩык, ибжьаратәуп - 47-ҩык, илҩаауп 12-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>